40 



ten af Marts, — jeg har tidligst set den 13 Marts — ses og 

 høres daghg i Yngletiden og af og til om Sommeren. Paa 

 Efteraarstrækket ses den her fra Midten af September og der- 

 efter til ind i Oktober; senest har jeg set den 27 Oktober. Den 

 yngler baade i Østre Anlæg og Botanisk Have og er blevet 

 hyppigere Aar for Aar. 



SJAGGER (Turdus pilaris) er her — som iøvrigt i Danmark 

 — kun Vintergjæst. Jeg har set den her hver Vinter, men ikke 

 lige hyppigt. Jeg har kun truffet den i Vintermaanederne fra 

 Oktober til sidst i Marts, sjældent mere end en enkelt ad Gan- 

 gen eller to, kun een Gang — 5 Februar 1919 — saa jeg en 

 Flok paa 10 Individer. Om Efteraaret har jeg set den tidligst 

 2 Oktober, om Foraaret senest 28 Marts. 



SOLSORT (Turdus merula). Nutildags er Solsorten jo en saare 

 almindelig Fugl i Kjøbenhavn, hvor den findes hele Aaret rundt, 

 om Sommeren fløjtende ikke alene fra Parkernes og Havernes 

 Træer, men ogsaa fra Husenes Tage og Skorstene. Solsorten 

 bygger nu sin Rede ikke blot i de store Parker, men ogsaa i 

 de smaa Anlæg og Trægrupper, som findes rundt omkring i den 

 gamle Del af Byen. Saaledes var det ikke i tidligere Tid; end- 

 nu for 30 — 40 Aar siden var Solsorten en sjælden Fugl i 

 Kjøbenhavn. Hvor naar Indvandringen til Byen er foregaaet, 

 er ikke let at bestemme. Det er dog heller ikke sket plud- 

 seligt, men er kommet lidt efter lidt. I mine Drengeaar, o: i 

 Tredserne af forrige Aarhundrede, kjendte jeg kun Solsorten 

 ude fra Skovene omkring Kjøbenhavn, fra Ermelunden og fra 

 Dyrehaven; og jeg mindes endnu min Forbavselse, da jeg en 

 Vinterdag, hvor der laa høj Sne, en Dag i 1870 eller derom- 

 kring, saa en Solsort hjemme i vor Have paa Nørrebro. Det 

 var noget, der aldrig var hændet mig før. Endnu i det føl- 

 gende Tiaar saas den ikke her i Byen, og saavidt jeg mindes, 

 er Indvandringen foregaaet i Løbet af 80'erne, ganske gradvis 

 og umærkeligt, og i ethvert Fald er Solsorten først blevet almin- 

 delig her i Byen i Løbet af de sidste 20 Aar. Hvorfor den 

 ikke er kommet før, er vanskeligt at forstaa, da det skulde 

 synes, at Lokaliteterne maa have egnet sig lige saa godt — eller 

 endog bedre — for den tidligere, hvor Fæstningsterrænet var 

 endog større end de nuværende deraf opstaaede x\nlæg, og hvor 

 de talrige Haver fandtes i Forstæderne. 



Solsortens Indvandring her til Byen fandt Sted omtrent sam- 



